Document ID: 32004L0116

DIREKTIVA KOMISIJE 2004/116/ES
z dne 23. decembra 2004
o spremembi Priloge k Direktivi Sveta 82/471/EGS v zvezi z vključitvijo Candide guilliermondii
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 82/471/EGS o nekaterih proizvodih, ki se uporabljajo v prehrani živali (1) in zlasti člena 6(1) Direktive,
ob upoštevanju naslednjega:
(1)
Vloga za izdajo dovoljenja za Candido guilliermondii, vzgojeno na substratih rastlinskega izvora, ki spada v skupino proizvodov „1.2.1 kvasovke, vzgojene na substratih živalskega ali rastlinskega izvora“, kakor je določeno v Prilogi k Direktivi 82/471/EGS. Ta krma je mikrobiološki proizvod, ki temelji na izrabljenih celicah, ki so preostale po industrijski proizvodnji citronske kisline s fermentacijo.
(2)
Znanstveni forum o aditivih in proizvodih ali snoveh, ki se uporabljajo v živalski krmi, je dne 7. junija 2004 izdal mnenje o uporabi teh proizvodov v krmi, iz katerega izhaja, da uporaba Candide guilliermondii, vzgojene na podlagi rastlinskega izvora (melasi iz sladkornega trsa), ne predstavlja tveganja za zdravje ljudi ali živali ali za okolje.
(3)
Ocena zahtevka za odobritev, ki je bil predložen v zvezi s Candido guilliermondii, vzgojeno na substratu rastlinskega izvora, kaže, da proizvod izpolnjuje zahteve iz člena 6(2) Direktive 82/471/EGS pod pogoji iz Priloge.
(4)
Direktivo 82/471/EGS je zato treba ustrezno spremeniti.
(5)
Ukrepi, predvideni s to direktivo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO DIREKTIVO:
Člen 1
Priloga k Direktivi 82/471/ES se spremeni, kakor je navedeno v Prilogi k tej direktivi.
Člen 2
1. Države članice uveljavijo zakone in druge predpise, potrebne za uskladitev s to direktivo, najpozneje od 30. junija 2005. Komisiji sporočijo besedila navedenih predpisov in korelacijsko tabelo med navedenimi predpisi in direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati sedmi dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 23. decembra 2004

Labels: 1
16
17
6
15